විවාහය පිළිබඳව කේන්දරයේ ප්‍රධාන නිවේදන ස්ථානය වූ 7 වැන්න පාප ග්‍රහයන්ගෙන් පීඩා වීමත් 7 වැන්නට අධිපති වන ග්‍රහයා 6, 8, 12 යන ස්ථානයක දුර්වලව සිටීමත් යුග දිවි සැපතට හානිකර වන්නකි. 7 වැන්නේ තැන්පත් ග්‍රහයෝ මෙම 7 වැන්න දකින ග්‍රහයෝත් 7 අධිපති තැන්පත් රාශියත් ඔහු සමග සංයෝග වූ ග්‍රහයෝත් 7 වැන්නට ත්‍රිකෝණ වන 3, 11 යන භාවයන්හි සිටින ග්‍රහයෝත් ලග්නයෙන් සඳුගෙන් සහ සිකුරුගෙන් 1,2,4,7,8,12 යන තැන්වල තැන්පත් ග්‍රහයෝත් සහ 7 වැන්නට අදාළ විවාහකාරක ග්‍රහයාත් යන මේ සියලු දෙනාම යුග දිවියට මිහිරිදායක සැපවත් සුන්දර අත්දැකීමක් බවට පත්කරන්නටත් අමිහිරි කටුක අපායක් බවට පත්කරන්නටත් එක ලෙසින් දායක වෙති.